Source: https://ispis.sk/judikatura/KSKE/6S10/2011
Timestamp: 2020-04-07 00:46:37+00:00
Document Index: 7479406

Matched Legal Cases: ['súd ', 'súd ', 'súd ', '§ 48', '§ 44', 'Súd ', 'súd ', '§ 250', 'súd ', 'súd ', '§ 250', '§ 250']

KSKE 6 S 10/2011 - iSpis
iSpis Judikatúra – KSKE 6 S 10/2011
KS v Košiciach, dátum 29.02.2012, sp.zn. KSKE 6 S 10/2011
Súd: Krajský súd Košice Spisová značka: 6S/10/2011 Identifikačné číslo súdneho spisu: 7011200066 Dátum vydania rozhodnutia: 01. 03. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7011200066.1
Uznesenie Krajský súd v Košiciach v právnej veci žalobcu S. J., s.r.o. so sídlom A.. X.. Š. XXXX/XX, XXX XX J., U.: XXXXXXXX, právne zastúpeného JUDr. Martinou Gombosovou, advokátkou so sídlom Moldavská cesta č. 6, Košice, proti žalovanému Finančnému riaditeľstvu Slovenskej republiky, Vazovova 2, Bratislava, o preskúmanie rozhodnutia Daňového riaditeľstva Slovenskej republiky č. I/221/9829-102480/2010/990395-r zo dňa 30.09.2010, takto
Žalobou podanou osobne na krajský súd 25.01.2011 sa žalobca domáhal preskúmania rozhodnutia Daňového riaditeľstva SR č. I/221/9829-102480/2010/990395-r zo dňa 30.09.2010, ktorým žalované Daňové riaditeľstvo SR ako správny orgán druhého stupňa podľa § 48 ods.5 zák. č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov potvrdilo prvostupňové rozhodnutie - dodatočný platobný výmer Daňového úradu J. č. 740/230/8564/10/Koš z 08.04.2010, ktorým uvedený správny orgán podľa § 44 ods.2 písm.b) , ods.1 zákona č. 511/1992 Zb. v znení neskorších predpisov vyrubil žalobcovi rozdiel DPH za zdaňovacieho obdobie apríl 2008 v sume 48.501,22 eur.
Súd z obsahu administratívneho spisu žalovaného súd zistil, že preskúmavané rozhodnutie Daňového riaditeľstva SR bolo právnemu zástupcovi žalobcu, ktorého si žalobca zvolil pre celé daňové konanie, doručené dňa 14.10.2011.
Podľa § 250d ods.3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2) . Odvolanie proti uzneseniu je prípustné.
Žalobca v žalobe tvrdil, že rozhodnutie, ktorého preskúmania sa domáha v tomto konaní mu bolo doručené 14.10.2010. Poukázal na dlhodobú práceneschopnosť konateľa žalobcu a vypovedanie plnomocenstva žalobcovi právnym zástupcom zvoleným žalobcom pre daňové konanie O.. C. D.. Tvrdil, že na základe uvedených skutočností sa žalobca oboznámil s rozhodnutím žalovaného preskúmavaným v predmetnom konaní až dňa 25.11.2010 a následne podal vo veci žalobu 25.01.2011 na Krajskom súde v Košiciach.
Na výzvu súdu zo dňa 01.02.2012 zástupca žalobcu pre daňové konanie O.. C. D. potvrdil, že k doručeniu preskúmavaného rozhodnutia žalovaného došlo dňa 14.10.2010, kedy predmetné rozhodnutie prevzal, pričom v čase doručenia rozhodnutia trvalo aj splnomocnenie dané mu žalobcom pre administratívne konanie, t.j. plná moc na zastupovanie žalobcu pri daňovej kontrole a v daňovom (vyrubovacom) konaní, ktoré zaniklo ukončením odvolacieho konania, teda doručením preskúmavaného rozhodnutia, t.j. dňom 14.10.2010.
Z obsahu písomného podania O.. C. D. z 22.02.2012 vyplýva, že o doručení preskúmavaného rozhodnutia bez zbytočného odkladu informoval konateľa žalobcu, ktorý následne právnym zastúpením žalobcu v súdnom preskúmavacom konaní podľa druhej hlavy, piatej časti O.s.p. poveril iného právneho zástupcu.